laion/Wikipedia-Exotic huggingface dataset:
2019 בממלכה המאוחדת

2019 בממלכה המאוחדת היא השנה בה הממלכה המאוחדת חגגה 218 שנה מיום היווסדה. מונרך - המלכה אליזבת השנייה ראש ממשלה - תרזה מיי (המפלגה השמרנית הבריטית) עד 24 ביולי, בוריס ג'ונסון (המפלגה השמרנית הבריטית) 11 באפריל - לאחר שבע שנים שבהן קיבל מחסה בשגרירות אקוודור בלונדון משטרת בריטניה עצרה את העיתונאי ומייסד ויקיליקס ג'וליאן אסאנג' לאחר שהוסרה חסינותו. 24 במאי - ראש ממשלת בריטניה תרזה מיי הודיעה על התפטרותה מראשות הממשלה. 24 ביולי – בוריס ג'ונסון ממונה כראש ממשלת הממלכה המאוחדת עם התפטרותה של תרזה מיי. 23 באוקטובר - באזור תעשייה בעיר אסקס התגלו גופותיהם של 39 אנשים במכולה של משאית שהגיעה מבולגריה. נהג המשאית, צעיר בן 25 מצפון אירלנד, נעצר בחשד לרצח. 29 בנובמבר - אוסמן חאן מבצע אירוע דקירה המוני מתרחש בגשר לונדון. באירוע נרצחו שני אנשים. חאן נורה על ידי כוחות המשטרה ומת במקום. 12 בדצמבר - הבחירות הכלליות בבריטניה 2019: בבחירות המפלגה השמרנית זכתה לרוב גדול בפרלמנט והקימה ממשלה עצמאית. 6 במאי – הנסיך ארצ'י מסאסקס, בנם של הנסיך הארי, דוכס סאסקס ומייגן, דוכסית סאסקס (קטגוריה:בריטים שנפטרו ב-2019) 1 בפברואר – קלייב סוויפט, שחקן ופזמונאי אנגלי (נולד ב-1936) 7 בפברואר – רוזמונד פילצ'ר, סופרת בריטית (נולדה ב-1924) 8 בפברואר – אלברט פיני, שחקן קולנוע ותיאטרון בריטי (נולד ב-1936) 12 בפברואר – גורדון בנקס, כדורגלן אנגלי (נולד ב-1937) 4 במרץ – קית' פלינט, זמר ורקדן בריטי, חבר להקת "הפרודיג'י" (נולד ב-1969) 30 במרץ – טניה מאלה, דוגמנית אנגליה שהייתה ידועה במיוחד בשל תפקידה כטילי מסטרסון בסרט ג'יימס בונד "גולדפינגר" (נולדה ב-1941) 5 באפריל – סידני ברנר, ביולוג יהודי דרום אפריקאי-אנגלי, חתן פרס נובל לפיזיולוגיה או לרפואה (נולד ב-1927) 6 באפריל – דייוויד ג'יימס ת'אולס, פיזיקאי בריטי, חתן פרס וולף לפיזיקה וחתן פרס נובל לפיזיקה (נולד ב-1934) 25 ביוני – בריאן מרשל, שחקן בריטי (נולד ב-1938) 9 ביולי – פרדי ג'ונס, שחקן קולנוע אנגלי (נולד ב-1927) 23 בספטמבר – איליין פיינסטיין, משוררת, סופרת, מחזאית, ומתרגמת יהודייה בריטית (נולדה ב-1930) 6 באוקטובר – ג'ינג'ר בייקר, מתופף רוק וג'אז ונגן כלי הקשה בריטי (נולד ב-1939) 22 באוקטובר – ריימונד לפארד, מנצח ונגן צ'מבלו בריטי (נולד ב-1927) 27 בנובמבר – ג'ונתן מילר, יהודי בריטי, רופא, במאי תיאטרון ומחזות אופרה, עורך ומגיש של תוכניות בנושאי מדע, פילוסופיה, חברה ותרבות בטלוויזיה הבריטית (נולד ב-1934) 30 בנובמבר – מייקל הווארד, היסטוריון צבאי בריטי, אביר מסדר האימפריה הבריטית, מסדר ההצטיינות, מסדר עמיתי הכבוד ובעל עיטור הצלב הצבאי (נולד ב-1922) 21 בדצמבר – מרטין פיטרס, כדורגלן אנגלי (נולד ב-1943) 22 בדצמבר – טוני בריטון, שחקן אנגלי (נולד ב-1924) מדיה וקבצים בנושא 2019 בממלכה המאוחדת בוויקישיתוף תיעוד: מעצרו של מייסד ויקיליקס בלונדון, ערוץ 7 ynet (2019-05-24). "בלי ברקזיט: תרזה מיי הודיעה בדמעות על התפטרותה". Ynet. נבדק ב-2024-06-08. והסוכנויות, ynet (2019-10-23). "בריטניה: 39 גופות התגלו במשאית שהגיעה מבולגריה". Ynet. נבדק ב-2024-06-08. הידיעות, סוכנויות (2019-11-29). "הפיגוע בלונדון: המחבל הורשע בעבירות טרור ושוחרר". Ynet. נבדק ב-2024-06-08. הידיעות, סוכנויות (2019-11-29). "דקירות בגשר לונדון: תיעוד דרמטי מהירי בחשוד". Ynet. נבדק ב-2024-06-08.
יוסף גרפי

יוסף גרפי היה איש ציבור ישראלי שכיהן בין השנים 1969–1972 ו-1975–1976 כראש מועצת גדרה ה-3. יוסף גרפי נולד בגדרה. בצעירותו עזב את בית הוריו לקיבוץ שדה נחמיה. שירת בצה"ל, למד בסמינר ובאוניברסיטה, ב-1968 חזר למשפחתו בגדרה. ב-1969 הצטרף לסיעת ט"ל ונבחר לעמוד בראשה למרות שהיה חסר ניסיון מוניציפלי, בבחירות לרשויות המקומיות באותה השנה ניצח גרפי את ראש המועצה צבי הרבט עגנון אף על פי שסיעתו של עגנון זכתה ביותר מנדטים. ב-31 בינואר 1972 הודיע על התפטרות מתפקיד ראש המועצה והוחלף על ידי סגנו שלום כהן, גרפי טען שהתפטר מפני שחברי האופוזיציה מנסים להכשילו וכי גורמים בכירים במועצה אינם משתפים איתו פעולה. ב-1975 נבחר לקדנציה נוספת של שנתיים בהן קיים רוטציה עם יהודה לרנר ושלום כהן, גרפי התחיל את כהונתו מוקדם מהצפוי מפני שיהודה לרנר פינה את מקומו כראש המועצה לאחר שנה בלבד בשל ריב בין סיעת ט"ל לסיעת למען גדרה שבראשה עמד לרנר. ספר "ואלה תולדות גדרה" עמוד 257 אודות יוסף גרפי ערך זה הוא קצרמר בנושא פוליטיקאים ישראלים. אתם מוזמנים לתרום לוויקיפדיה ולהרחיב אותו.
מאור לוי (שחקן)

מאור לוי (נולד ב-2 בספטמבר 1999) הוא שחקן ישראלי. לוי נולד וגדל בקריית יובל, ירושלים בן שביעי למשפחה דתית בת תשעה אחים ואחיות. בגיל 11 עזב לפנימיית עין כרמית בירושלים, שם למד במגמת תיאטרון. בהמשך למד כארבע שנים במרכז תיאטרון לנוער ע"ש נורית קציר. בשנת 2021 שיחק בסדרה "בני אור", שבה הוא מגלם את התפקיד הראשי של "אלי בן דוד" מנהיג החבורה, מוכר סמים על מנת לממן את טיפול הגמילה של אביו הנרקומן. במאי 2022 השתתף בפסטיבל ירושלים עם המחזה ״נאורים״ אותו הוא כתב וביים ושיחקו ליאל חסון, נצח לוזון, אוריאל שרביט, תמר אזרן, שליו כהן, ליאור אריה, נטע כהן. המחזה היה חלק מחוג תיאטרון בפנימייה עין כרמית. בנובמבר 2022 שיחק את הנער, הדמות הראשית של הסרט "בתולים", יצירתו של הבמאי מאור זגורי ועליה היה מועמד לפרס אופיר לשחקן הראשי הטוב ביותר. באותה שנה שיחק בסדרת הטלוויזיה "המדובב" את "יובל כץ". בשנת 2023 שיחק את "מיכאל", בן למשפחה בפרק ב', בעונה החמישית בסדרת הטלוויזיה "זיגי", בערוץ HOT. ביוני 2024 שיחק את הנער "עומרי" בסרט "חמדה" בבימויו של שמי זרחין. מאור לוי, ברשת החברתית אינסטגרם מאור לוי, במיזם "אישים" לתיעוד היצירה הישראלית מאור לוי, במסד הנתונים הקולנועיים IMDb (באנגלית) סמדר שילוני, "מאור זגורי הציל את המשפחה שלי, הוא הוציא אותנו מהארון", באתר ynet, 18 בנובמבר 2022
סמיח קיליצ'סוי

סמיח קיליצ'סוי (בטורקית: Semih Kılıçsoy; נולד ב-21 באוגוסט 2005 בגזיוסמאנפאשה שבטורקיה) הוא כדורגלן טורקי המשחק בעמדת החלוץ בקבוצת בשיקטש מליגת העל הטורקית ובנבחרת טורקיה. קיליצ'סוי גדל במחלקת הנוער של בשיקטש. בשנת 2023 החל לשחק בקבוצה הבוגרת של המועדון במסגרת ליגת העל הטורקית ואת הבקעת הבכורה שלו עשה במשחק נגד קיי אף טירנה. ב-4 ביוני 2024 ערך קיליצ'סוי את הופעת הבכורה שלו בנבחרת טורקיה, בתיקו 0-0 נגד נבחרת איטליה במשחק ידידות. נכלל בסגל נבחרת טורקיה ליורו 2024. בשיקטש הגביע הטורקי (1): 2023/24 מדיה וקבצים בנושא סמיח קיליצ'סוי בוויקישיתוף סמיח קיליצ'סוי, באתר Transfermarkt סמיח קיליצ'סוי, באתר Soccerway סמיח קיליצ'סוי, באתר WorldFootball.net סמיח קיליצ'סוי, באתר FootballDatabase.eu Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
בוריס ברנשטיין

בוריס מויסייביץ' ברנשטיין (ברוסית: Борис Моисеевич Бернштейн, באסטונית: Boris Moiseevich Bernstein ‏17 בנובמבר 1924 - 23 ביוני 2015) היה היסטוריון אומנות יהודי בברית המועצות ולאחר התפרקותה באסטוניה, דוקטור לתולדות האומנות ופרופסור באקדמיה האסטונית לאומנויות, בנו של משה ברנשטיין. ברנשטיין נולד באודסה במשפחה שמוצאה מבאלטה וגדל ברחוב בבל 12(כיום רחוב היהודים) בשכנות למשפחתו של המשורר היהודי חנן ויינרמן. ברנשטיין למד עשר שנים לנגן בפסנתר בבית הספר למוזיקה סטוליארסקי, בקונסרבטוריון הממלכתי של אודסה. בקונסרבטוריון פגש את מי שעתידה להיות אשתו, הפסנתרנית פרידה אברמובנה ברנשטיין לבית פריבלודה, בתו של עורך הדין, הבלשן-אונומסט והביבליוגרף אברם סולומונוביץ' פריבלודה, גם הם מבאלטה. בקיץ 1941, בעקבות הפלישה הגרמנית-רומנית לברית המועצות פונה יחד עם משפחתו לעיר רובצובסק. לאחר סיום בית הספר ב-1942 גויס לצבא כטכנאי תותחים, לקח חלק במלחמה וזכה במדליה על הניצחון על גרמניה הנאצית. ב-1946 השתחרר בדרגת מייג'ור והתיישב בלנינגרד. ברנשטיין למד תולדות האומנות באוניברסיטת לנינגרד ובסיום לימודיו חיפש עבודה מתאימה, אך לא מצא בלנינגרד ועבר לטלין, באסטוניה הסובייטית. בוריס ברנשטיין החל לעבוד כמרצה לתולדות האמנות ואסתטיקה במכון הממלכתי לאמנות של הרפובליקה הסובייטית האסטונית בשנת 1951 והפך לפרופסור באוניברסיטת טאלין לאמנויות (כיום האקדמיה האסטונית לאמנויות) בשנת 1995. ברנשטיין נבחר למועצת המנהלים של איגוד האמנים האסטוני והקדיש זמן רב ותשומת לב לארגון חיי האמנות באסטוניה. ברנשטיין למד ברוסיה, היו לו שם מכרים וחברים רבים, והוא התמצא במשחקי הכוח שם, במאבק בין קבוצות שמרניות וליברליות יותר. זו הסיבה שברנשטיין היה מועמדם של אומנים אסטונים למועצת המנהלים של כל האיגוד, והוא נבחר שם בשנים 1968–1978. ברנשטיין הגדיר את עצמו כשייך לתרבות האסטונית, אך הוא שמר גם על קשר עם התרבות הרוסית. לדבריו, ההזדהות עם התרבות האסטונית אפשרה לו להסתכל על התרבות הרוסית בשתי דרכים – מבפנים ומבחוץ. ככזה, בוריס ברנשטיין העשיר את שתי התרבויות וקידם הבנה הדדית. בוריס ברנשטיין היה חבר כבוד של אגודת האמנים האסטונית ושל האגודה האסטונית להיסטוריונים ואוצרים של אמנות ודוקטור לשם כבוד של האקדמיה האסטונית לאמנויות. משנת 1995 חי עם אשתו ועם בתו אלנה בפאלו אלטו, קליפורניה, שם המשיך להרצות על תולדות האמנות. מאז 1956 פורסמה סדרה שלמה של ספריו המוקדשת לאמנים אסטונים רבים ברוסית ובאסטונית, ובשנת 1970 פורסמה המונוגרפיה הגדולה שלו "גרפיקה אסטונית", שכמו מאמריו הרבים שפורסמו במדינות שונות, אפשרה לקוראים שאינם אסטונים להיכנס לעולם הלא מוכר של האמנות האסטונית. הוא הופקד להציג תערוכות של אמנים אסטונים במוסקבה ובסנט פטרסבורג, בריגה ובווילנה, בטביליסי ובוורשה וכו'. האתר הרשמי של בוריס ברנשטיין (ברוסית) In memoriam Boris Bernstein 17. XI 1924 - 23. VI 2015 (באסטונית) Борис Бернштейн вспоминает… (ברוסית)
לואי בארטו

לואי בארטו (בצרפתית: Louis Barthou;‏ 25 באוגוסט 1862 – 9 באוקטובר 1934) היה מדינאי צרפתי. בארטו, יליד אולורון-סנט-מרי (אנ') שבחבל הפירנאים האטלנטיים, היה איש תרבות וכתב מספר ביוגרפיות, ביניהן ביוגרפיה של ויקטור הוגו. החל משנת 1894 שימש במספר תפקידי שר בממשלות צרפת בתקופת הרפובליקה הצרפתית השלישית. בשנת 1913 שימש בתפקיד ראש הממשלה במשך כ-10 חודשים. הודות לכתיבה הספרותית והפוליטית שלו התקבל בשנת 1918 לאקדמיה הצרפתית. בארטו נתמנה לשר החוץ של צרפת בשנת 1934. בארטו שאף לחזק את קשרי צרפת עם מדינות מזרח אירופה והיה דמות המפתח בגיבוש הסכם סיוע הדדי עם הסובייטים, שנחתם לאחר מותו. ב-9 באוקטובר 1934, כשאירח את אלכסנדר הראשון מלך יוגוסלביה בעת ביקור ממלכתי בצרפת, נסעו בארטו והמלך במכונית פתוחה ברחובות העיר מרסיי. במהלך נסיעתם נורה המלך למוות על ידי ולאדו צ'רנוזמסקי (אנ'), מתנקש בולגרי שפעל בשליחותם של בדלנים קרואטיים. בארטו אף הוא נפגע מן הירי ומצא את מותו. ב-1974, 40 שנה לאחר הרצח, הוכיחה בדיקת מעבדה, כי הכדור שפגע בבארטו נורה (ככל הנראה בשוגג) מרובהו של אחד השוטרים הצרפתים. מדיה וקבצים בנושא לואי בארטו בוויקישיתוף לואי בארטו, באתר "Find a Grave" (באנגלית) לואי בארטו, באתר אנציקלופדיה בריטניקה (באנגלית) לואי בארטו, במסד הנתונים הקולנועיים IMDb (באנגלית) ערך זה הוא קצרמר בנושא פוליטיקאים ובנושא צרפתים. אתם מוזמנים לתרום לוויקיפדיה ולהרחיב אותו.
Autodistruttivo

"Autodistruttivo" (בעברית: "הרס עצמי") הוא שיר שהוקלט על ידי הלהקה האיטלקית לה סד. הוא יצא לאור ב-7 בפברואר 2024 בהוצאת חברת התקליטים ביליב מיוזיק, כסינגל מתוך אלבום אולפן השמיני שלה, Odio la Sad. השיר הגיע למקום ה-17 במצעד הסינגלים האיטלקי. השיר נכתב על ידי אנריקו פונטה, פרנצ'סקו עמנואלה קלמנטה, מרקו פאגנלי, מתאו בוטיצ'יני וריקרדו צאנוטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-22.1 מיליון השמעות. "Autodistruttivo" היה שירה של לה סד לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-27. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-3.9 מיליון צפיות. מילות השיר "Autodistruttivo" באתר Genius סרטון השיר "Autodistruttivo" באתר יוטיוב Autodistruttivo, ספוטיפיי Autodistruttivo (Official video - Sanremo 2024), יוטיוב Autodistruttivo - Single, אפל מיוזיק
ירוק ללא גבולות

ירוק ללא גבולות (בערבית: أخضر بلا حدود (אח'דר בלא חדוד), מוכר גם כ- Green Without Borders) או האגודה הלאומית להגנה ופיתוח משאבי יער ובעלי חיים היא עמותה למען הסביבה שהוקמה ב-20 ביוני 2013, שמרכזה באל-נבטיה שבלבנון. הארגון הוא זרוע של ארגון הטרור חזבאללה ופועל במסווה לקידום מטרותיו. נשיא האגודה הוא זהיר סובחי נחלה. בשנותיה הראשונות יזמה העמותה פרויקטים שונים בהם נטיעת מיליון עצים ו"עץ לכל אזרח". ירוק ללא גבולות פועלת בכיסוי של ארגון שמטרתו שימור הטבע, נטיעת עצים וייעור, אך בפועל משמשת האגודה לקידום אינטרסים של חזבאללה. פעילות האגודה כוללת הקמת עמדות תצפית לאורך קו הגבול עם ישראל. ב-2017 חשף צה"ל בפני מועצת הביטחון תיעוד של רשת תצפיות של חזבאללה שמופעלים במסווה של הארגון. לטענת ישראל הארגון משמש כדי להפר את החלטה 1701 של מועצת הביטחון של האו"ם. כמו כן עוסק הארגון בהגבלת חופש התנועה של יוניפי"ל בעמדותיו. פעילי הארגון השתלטו על שטחים באזור העיירה רמיש ובעקבות זאת אירעו תקריות עם תושבי המקום ב-2022. ב-16 באוגוסט 2023 הכריז המשרד לבקרה על נכסים זרים של ארצות הברית על סנקציות נגד הארגון בטענה שהוא משמש ככסות לחזבאללה. בהמשך הכריז גם שר הביטחון יואב גלנט על הארגון כארגון טרור. סוכנות הידיעות תסנים, הכיבוש הישראלי מוצא מקלט בוושינגטון: ה"ירוק ללא גבולות" הלבנוני מפחיד אותנו!, באתר Tasnim News Agency, ‏18 באוגוסט 2023 נ. מוזס, תושבי עיירה בדרום לבנון: חזבאללה מקים עמדות סמוך לגבול עם ישראל בחסות ארגון סביבתי, באתר ממרי כך מפעיל חיזבאללה רשת תצפיות בניגוד להחלטת האו"ם. צפו בתיעוד, באתר צה"ל, 22 ביוני 2017 צה"ל חושף עמדה נוספת של ארגון הטרור חיזבאללה, באתר צה"ל, 22 באוקטובר 2018 בן סמואלס, ארה"ב הטילה סנקציות על ארגון סביבה לבנוני: "משמש כיסוי לפעילות חיזבאללה", באתר הארץ, 16 באוגוסט 2023 Treasury Sanctions Lebanese Entity and Leader for Providing Support to Hizballah ניר דבורי, ‏"הארגון הסביבתי" יוכרז ארגון טרור: "סניף של חיזבאללה במרחב הגבול", באתר ‏מאקו‏, 17 באוגוסט 2023
לורדנה ברטה

לורדנה ברטה (באיטלקית: Loredana Bertè; נולדה ב-20 בספטמבר 1950) היא זמרת, כותבת שירים ושחקנית איטלקייה. במרוצת הקריירה הארוכה שלה עבדה עם מספר כותבי שירים בולטים בתעשיית המוזיקה האיטלקית, כמו פינו דניאלה, איבנו פוסטי, מריו לאבצי, מנגו ואנריקו רוג'רי. אחותה, מיה מרטיני, היא זמרת ידועת-שם גם כן. היא התנסתה במגוון ז'אנרים וסוגות מוזיקליות, החל ממוזיקת רוק ופאנק וכלה ברגאיי ופופ. ברטה ידועה בלבוש האקסצנטרי שהיא לובשת על הבמה להופעותיה. ברטה נולדה בבגנרה קלברה שבנפת רג'ו די קלבריה בדרום איטליה. היא השלישית מתוך ארבע בנות, שנולדו להוריה, ג'וזף רדאמס ומריה סלווינה דאטו. לאחר שהשניים התגרשו עברה ברטה עם אמה לרומא. ב-19 בדצמבר 2023 הוכרזה אמורוסו כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי. מאוחר יותר התחרתה עם אותו השיר בקדם הלאומי הסן-מרינזי לאירוויזיון, Una voce per San Marino 2024. היא הגיעה למקום השני, והפסידה ללהקת מגארה עם "11:11".‏ בשנת 1989 נישאה לטניסאי ביורן בורג, ממנו התגרשה ב-1993 על רקע התמכרותו לסמים. אתר האינטרנט הרשמי של לורדנה ברטה מדיה וקבצים בנושא לורדנה ברטה בוויקישיתוף לורדנה ברטה, ברשת החברתית פייסבוק לורדנה ברטה, ברשת החברתית אקס (טוויטר) לורדנה ברטה, ברשת החברתית אינסטגרם לורדנה ברטה, ברשת החברתית טיקטוק לורדנה ברטה, ברשת החברתית Goodreads לורדנה ברטה, במסד הנתונים הקולנועיים IMDb (באנגלית) לורדנה ברטה, באתר AllMovie (באנגלית) לורדנה ברטה, באתר Rotten Tomatoes (באנגלית) לורדנה ברטה, במסד הנתונים הקולנועיים KinoPoisk (ברוסית) לורדנה ברטה, באתר אפל מיוזיק (באנגלית) לורדנה ברטה, באתר ספוטיפיי לורדנה ברטה, באתר Last.fm (באנגלית) לורדנה ברטה, באתר AllMusic (באנגלית) לורדנה ברטה, באתר MusicBrainz (באנגלית) לורדנה ברטה, באתר דיזר לורדנה ברטה, באתר Discogs (באנגלית) לורדנה ברטה, באתר Songkick (באנגלית) לורדנה ברטה, באתר Genius לורדנה ברטה, באתר SecondHandSongs לורדנה ברטה, באתר DNCI לורדנה ברטה, באתר בילבורד (באנגלית) לורדנה ברטה, באתר טיידל (באנגלית) Evan C. Gutierrez. Loredana Bertè. allmusic.com "Italy 2024: 'Sanremo' lineup revealed". Eurovision.tv. European Broadcasting Union (EBU). 2023-12-03. נבדק ב-2023-12-03. "Sanremo 2024: i cantanti e le canzoni, gli ospiti e i conduttori. Tutto sul Festival" [Sanremo 2024: the singers and the songs, the guests and the hosts. Everything about the Festival]. TV Sorrisi e Canzoni (באיטלקית). 2023-12-20. נבדק ב-2023-12-20. "San Marino 2024: 'Una Voce Per San Marino' names released". Eurovision.tv. EBU. 19 בפברואר 2024. נבדק ב-19 בפברואר 2024. {{cite web}}: (עזרה) ספורט, "ביורן בורג היה מכור לקוקאין, הוא ניסה להתאבד", באתר ynet, 7 בדצמבר 2015
Pazza

"Pazza" (בעברית: "מטורף") הוא שיר שהוקלט על ידי הזמרת האיטלקייה לורדנה ברטה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן שלה, Ribelle. השיר הגיע למקום השמיני במצעד הסינגלים האיטלקי. השיר נכתב על ידי המבצעת, אנדראה בונומו, אנדראה פגליזה ולוקה קיארבאלי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20.5 מיליון השמעות. ב-19 בדצמבר 2023 הוכרזה ברטה כאחת המשתתפות בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Pazza", והוא דורג בערב הגמר במקום השביעי. מאוחר יותר התחרתה עם אותו השיר בקדם הלאומי הסן-מרינזי לאירוויזיון, Una voce per San Marino 2024. היא הגיעה למקום השני, והפסידה ללהקת מגארה עם "11:11".‏ הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-16 מיליון צפיות. מידע על הסינגל "Pazza" באתר מיוזיק בריינז מילות השיר "Pazza" באתר Genius סרטון השיר "Pazza" באתר יוטיוב Pazza, ספוטיפיי "Italy 2024: 'Sanremo' lineup revealed". Eurovision.tv. European Broadcasting Union (EBU). 2023-12-03. נבדק ב-2023-12-03. "Sanremo 2024: i cantanti e le canzoni, gli ospiti e i conduttori. Tutto sul Festival" [Sanremo 2024: the singers and the songs, the guests and the hosts. Everything about the Festival]. TV Sorrisi e Canzoni (באיטלקית). 2023-12-20. נבדק ב-2023-12-20. "San Marino 2024: 'Una Voce Per San Marino' names released". Eurovision.tv. EBU. 19 בפברואר 2024. נבדק ב-19 בפברואר 2024. {{cite web}}: (עזרה) Pazza (Official video - Sanremo 2024), יוטיוב "Top Singoli – Classifica settimanale WK 6" (באיטלקית). Federazione Industria Musicale Italiana. נבדק ב-22 בפברואר 2024. {{cite web}}: (עזרה) Pazza - Single, אפל מיוזיק
היכל התרבות (מודיעין)

היכל התרבות מודיעין ע"ש משה ספקטור, הידוע גם בשם "מרכז לאמנויות הבמה מודיעין-מכבים-רעות", הוא ביתן תרבות מוביל הממוקם בלב העיר. הוא מציע מגוון עשיר של הצגות, מופעים ואירועים לכל הגילאים, תוך שהוא משמש כזירת תרבות חשובה עבור תושבי העיר והסביבה. הוא היכל התרבות היחיד בעיר. בנוסף לקונצרטים מוצגים בו לעיתים מחזות זמר, מופעים ונערכים בו כנסים. היכל התרבות מודיעין, הידוע גם בשם "מרכז לאמנויות הבמה מודיעין-מכבים-רעות", הוקם בשנת 2008. הוא תוכנן על ידי האדריכלים אילן פינצ'ובר ומוטי גיל. בנייתו של ההיכל ארכה כשנתיים. ההיכל נחנך בשנת 2010 בטקס חגיגי בהשתתפות אישי ציבור רבים. היכל התרבות מודיעין הוא מבנה מודרני, בעל חזית זכוכית גדולה. הבניין מורכב משני אולמות: אולם מרכזי גדול ואולם קטן יותר. האולם המרכזי יכול להכיל עד 600 צופים, והאולם הקטן יכול להכיל עד 300 צופים. שני האולמות מצוידים במערכות שמע ותאורה מתקדמות. היכל התרבות מודיעין הוא ביתן לתרבות ואמנות במודיעין-מכבים-רעות. בהיכל מתקיימות מגוון רחב של הופעות, ביניהן הצגות תיאטרון, מופעי מוזיקה, מופעי מחול, הרצאות וסדנאות. בהיכל מתקיימים גם אירועים מיוחדים, כגון פסטיבלים, ירידים וכנסים. היכל התרבות מודיעין הוא מרכז תרבותי חשוב עבור תושבי העיר והסביבה. מדיה וקבצים בנושא היכל התרבות בוויקישיתוף אתר האינטרנט הרשמי של היכל התרבות אירועי היכל התרבות, באתר עיריית מודיעין-מכבים-רעות
אלפרד זיידל

אלפרד זיידל (בגרמנית: Alfred Seidl;‏ 30 בינואר 1911 – 25 בנובמבר 1993) היה משפטן ופוליטיקאי גרמני, חבר המפלגה הנוצרית-סוציאלית בבוואריה. ב-1938 קיבל דוקטורט במשפטים מאוניברסיטת מינכן. לפי ההיסטוריון ריצ'רד ג'. אוונס, החזיק זיידל בעמדות נאציות. זיידל היה חבר המפלגה הנאצית מ-1937 עד 1940. מ-1940 היה חבר בוורמאכט וב-1945 השתקע במינכן והחל לעבוד כעורך דין. זיידל זכה לפרסום כסנגור במשפטי נירנברג, שבמהלכם הגן על הנס פרנק ורודולף הס ופעל למען שיקומו של האחרון עד סוף ימיו. במשפט המיניסטריונים היה סנגורו של הנס לאמרס, במשפט פוהל הגן על אוסוולד פוהל, במשפט הרופאים על פריץ פישר, קארל גבהרדט והרטה אוברהויזר ובמשפט אי גה פארבן על וולטר דירפלד (אנ'). כמו כן הגן על אילזה קוך במשפטה. מ-1958 עד 1986 היה זיידל חבר בפרלמנט הבווארי (אנ'). מנובמבר 1974 ועד מאי 1977 היה שר המשפטים של בוואריה, וממאי 1977 ועד 1978 היה שר הפנים. בתקופת כהונתו כשר הפנים הושלמה הרפורמה המוניציפלית בבוואריה. זיידל מת ב-1993, בגיל 82. מדיה וקבצים בנושא אלפרד זיידל בוויקישיתוף Alfred Seidl, Nuremberg Trials Project
רופ קנוואר

רוּפקוּוָארבָּה קָנוָואר (באנגלית: Roopkuvarba Kanwar ; ילידת 1969 - 4 ספטמבר 1987) הייתה אישה רג'פוטית הודית שנשרפה בטקס סאטי,בכפר דאורלה (אנ') שבראג'סטאן, הודו. היא הייתה נשואה במשך שמונה חודשים למאל סינג שחוואת (Maal Singh Shekhawat), שמת יום קודם לכן בגיל 24. בזמן האירוע היא הייתה בת 18 ולזוג לא היו ילדים. ככל הנראה מדובר באישה האלמנה האחרונה בהודו, שנאלצה על פי מנהג עתיק, להישרף יחד עם גופת בעלה, לאחר פטירתו. רופ קנוור נשרפה בחיים על מדורת ההלוויה של בעלה, בנוכחות כמה אלפי אנשים. לאחר מותה, היא קיבלה את התואר "סאטי מאטה" (sati mata) שפירושו "אמא סאטי", או "אמא טהורה". המוות עורר סערה ציבורית בכל רחבי המדינה ובהמשך גם ברחבי הודו. הסערה בעקבות המקרה הובילה תחילה לחקיקה נגד הטקס בראג'סטאן ובהמשך חוקק חוק בפרלמנט ההודי חוק טקס סאטי (מניעה) (אנ'). עדי ראייה מקרב המשפחה, חברים, וכפריים העידו כי רופ קנוור בחרה מרצונה לעלות על המוקד אך היו עדויות שהיא אולצה לכך, על ידי משתתפים בטקס ההלוויה. בעקבות המקרה והסערה שהתחוללה, נעצרו 45 איש והם הואשמו במותה. 25 מהם זוכו בנובמבר 2004, שישה אינם בחיים, חמישה הוכרזו כנמלטים. חקירה מאוחרת יותר הובילה למעצר כפריים נוספים וביניהם אבי הבעל ו-3 קרובי משפחה שהועמדו לדין באשמת רצח וסיוע להתאבדות. בנוסף, 11 אנשים, כולל פוליטיקאים מהממשל המרכזי, הואשמו בהאדרת טקס הסאטי, אך בינואר 2004 זיכה בית משפט מיוחד בג'איפור את כל 11 הנאשמים בתיק. Rajesh Asnani, Rajasthan: Roop Kanwar forced Sati case in final stage, The New Indian Express, ‏2019-09-09 (באנגלית) "In Rajasthan's sati village, Roop Kanwar still burns bright". The Times of India. 2019-09-05. ISSN 0971-8257. נבדק ב-2024-06-08. Ap (1987-09-20). "INDIA SEIZES FOUR AFTER IMMOLATION". The New York Times (באנגלית אמריקאית). ISSN 0362-4331. נבדק ב-2024-06-08. "The Commission of Sati (Prevention) Act, 1987". אורכב מ-המקור ב-21 בנובמבר 2006. נבדק ב-8 יוני 2024. {{cite web}}: (עזרה) "Roop Kanwar's sati greeted with shock across India, Deorala became a place of worship". India Today (באנגלית). נבדק ב-8 יוני 2023. India's National Magazine, T.K. RAJALAKSHMI (2004). "`Sati' and the verdict". אורכב מהמקור ב-10 באוקטובר 2007. נבדק ב-8 יוני 2024. {{cite web}}: (עזרה)תחזוקה - ציטוט: unfit URL (link)
Nei letti degli altri

Nei letti degli altri (בעברית: במיטות של אחרים) הוא אלבום האולפן השלישי של הזמר-יוצר האיטלקי מחמוד. את האלבום הוציאה לאור ב-16 בפברואר 2024 חברת התקליטים איילנד רקורדס. מתוך האלבום יצאו לאור שלושה סינגלים: "Cocktail d'amore",‏ "Tuta gold" ו-"Sempre / Jamais".‏ מידע על האלבום Nei letti degli altri באתר MusicBrainz האלבום Nei letti degli altri באתר Discogs האלבום Nei letti degli altri באתר יוטיוב Pandolfini, Damiano (21 בפברואר 2024). "Mahmood - Nei letti degli altri: la recensione". Ondarock (באיטלקית). נבדק ב-23 בפברואר 2024. {{cite web}}: (עזרה) Alessandro Alicandri (16 בפברואר 2024). ""Nei letti degli altri" di Mahmood: il pop italiano suona (e diventa) internazionale". TV Sorrisi e Canzoni. {{cite web}}: (עזרה) Silvia Gianatti (16 בפברואר 2024). "Mahmood pubblica il nuovo album:"Nei letti degli altri, dove le emozioni prendono forma"". Cosmopolitan. {{cite web}}: (עזרה) Laura Alberti (16 בפברואר 2024). "Nei letti degli altri, il nuovo album di Mahmood è un viaggio (maturo) nei sentimenti". Sky TG24. {{cite web}}: (עזרה) "Album – Classifica settimanale WK 8 (dal 16.02.2024 al 22.02.2024)" (באיטלקית). Federazione Industria Musicale Italiana. נבדק ב-24 בפברואר 2024. {{cite web}}: (עזרה) "2024 8-os savaitės klausomiausi (Top 100)" (בליטאית). AGATA. 23 בפברואר 2024. נבדק ב-24 בפברואר 2024. {{cite web}}: (עזרה)
Cocktail d'amore

"Cocktail d'amore" (בעברית: "אוהב קוקטיילים") הוא שיר שהוקלט על ידי הזמר האיטלקי מחמוד. הוא יצא לאור ב-3 בנובמבר 2023 בהוצאת חברת התקליטים איילנד רקורדס, כסינגל הראשון מתוך אלבום האולפן השלישי שלו, Nei letti degli altri. השיר הגיע למקום ה-32 במצעד הסינגלים האיטלקי. השיר נכתב על ידי המבצע בלבד. הוא עבד לצד אלסנדרו בוג'ורנו, צ'ארלי קרלס, פרנצ'סקו פוגאצה ומרקלו גרילי על הלחן. את ההפקה המוזיקלית של השיר עשה דריו פאיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-3.2 מיליון צפיות. Cocktail d'amore, ספוטיפיי - Cocktail d'amore (Official video - Sanremo 2024), יוטיוב Cocktail d'amore - Single, אפל מיוזיק